sukhrobnurali/uzbek-legal-corpus huggingface dataset:
Osiyo taraqqiyot banki ishtirokida “Taxiatosh IESda 230 — 280 MVt quvvatli ikkita bugʻ-gaz qurilmalarini qurish” investitssiya loyihasini amalga oshirishga doir birinchi navbatdagi chora-tadbirlar toʻgʻrisida
(resolution, 2014-10-22)

Zamonaviy energiya tejovchi texnologiyalarni joriy etish orqali ishlab chiqarish quvvatlarini yanada rivojlantirish hamda respublika isteʼmolchilari va aholini barqaror elektr energiyasi bilan taʼminlash maqsadida Vazirlar Mahkamasi qaror qiladi: 1. Osiyo taraqqiyot banki (keyingi oʻrinlarda — OTB) Direktorlar kengashi tomonidan 2014-yil 15-iyulda Oʻzbekiston Respublikasiga “Taxiatosh IESda 230-280 MVt quvvati ikkita bugʻ-gaz qurilmalarini qurish” investitsiya loyihasini amalga oshirish uchun 5 yil imtiyozli davr bilan 25 yil muddatda toʻladigan 300,0 mln AQSH dollari miqdorida qarz ajratilishi qoʻllab-quvvatlangani maʼlumot uchun qabul qilinsin. 2. Belgilansinki: “Oʻzbekenergo” AJ OTB kreditidan maqsadli va samarali foydalanish, shuningdek, “Taxiatosh issiqlik elektr stansiyasida 230 — 280 MVt quvvatli ikkita bugʻ-gaz qurilmalarini qurish” loyihasini amalga oshirish uchun masʼul ijro etuvchi hisoblanadi; OTB qarzini soʻndirish bilan bogʻliq xarajatlar, shuningdek, u boʻyicha foizlar, ustamalar, komissiyalar va boshqa xarajatlar toʻlovi “Oʻzbekenergo” AJning oʻz mablagʻlari hisobidan amalga oshiriladi. 3. Oʻzbekiston Respublikasi Moliya vaziriga Oʻzbekiston Respublikasi nomidan OTB bilan qarz kelishuvini, shuningdek, Oʻzbekiston Respublikasi “Oʻzbekenergo” AJ va OTB oʻrtasidagi qayta qarz bitimini imzolashga; “Oʻzbekenergo” AJ boshqaruvi raisiga OTB bilan loyiha kelishuvini imzolashga vakolat berilsin. 4. Oʻzbekiston Respublikasi Adliya vazirligi oʻrnatilgan tartibda Oʻzbekiston Respublikasi bilan OTB oʻrtasida qarz kelishuvi va OTB kreditini Oʻzbekiston Respublikasi va “Oʻzbekenergo” AJ oʻrtasida qayta qarz berish kelishuvi boʻyicha huquqiy xulosa bersin. 5. “Oʻzbekenergo” AJ uch oy muddatda “Taxiatosh IESda 230 — 280 MVt quvvatli ikkita bugʻ-gaz qurilmalarini qurish” investitsiya loyihasining texnik-iqtisodiy asoslarini ishlab chiqsin va vakolatli ekspertiza organlari bilan kelishilgan holda Oʻzbekiston Respublikasi Vazirlar Mahkamasiga tasdiqlash uchun kiritsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari Gʻ.I. Ibragimovga yuklatilsin.
Xalqaro shartnomani tasdiqlash toʻgʻrisida
(resolution, 2014-10-17)

1. Oʻzbekiston Respublikasi Hukumati bilan Koreya Respublikasi Hukumati oʻrtasida begʻaraz yordam toʻgʻrisida 2014-yil 17-iyun kuni Toshkent shahrida imzolangan Hadli bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Xalqaro shartnomani tasdiqlash toʻgʻrisida
(resolution, 2014-10-15)

1. Eron Islom Respublikasi, Ummon Sultonligi, Qatar Davlati, Turkmaniston va Oʻzbekiston Respublikasi Hukumatlari oʻrtasida xalqaro transport va tranzit yoʻlagini yaratish toʻgʻrisidagi Bitim (Ashxobod Bitimi)ning amalga oshirilishi boʻyicha 2014-yil 6-avgustda Maskat shahrida imzolangan Memorandum tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Vazirlar Mahkamasining 2010-yil 2-sentabrdagi 193-sonli qarori bilan tasdiqlangan Bosh, ixtisoslashtirilgan, tumanlararo va tuman (shahar) tibbiy-mehnat ekspert komissiyalari roʻyxatiga oʻzgartirish va qoʻshimchalar kiritish toʻgʻrisida
(order, 2026-03-19)

Oʻzbekiston Respublikasi Vazirlar Mahkamasining 2010-yil 2-sentabrdagi 193-sonli “Tibbiy-mehnat ekspertiza xizmati faoliyatini tashkil etishni takomillashtirishga doir qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi Vazirlar Mahkamasining 2010-yil 2-sentabrdagi 193-sonli qarori bilan tasdiqlangan Bosh, ixtisoslashtirilgan, tumanlararo va tuman (shahar) tibbiy-mehnat ekspert komissiyalari roʻyxatiga ilovaga muvofiq oʻzgartirish va qoʻshimchalar kiritilsin. 2. Mazkur buyruq 2015-yil 1-yanvardan kuchga kiradi. 1. Quyidagi mazmundagi 91 — pozitsiya bilan toʻldirilsin: 2. 23 va 24-pozitsiyalar quyidagi tahrirda bayon qilinsin: 3. 26-pozitsiya chiqarib tashlansin. 4. 46-pozitsiya chiqarib tashlansin. 5. Quyidagi mazmundagi 531 — pozitsiya bilan toʻldirilsin: 6. 101-pozitsiya quyidagi tahrirda bayon qilinsin: 7. 108-pozitsiya chiqarib tashlansin. 8. Ushbu oʻzgartirish va qoʻshimchalar Oʻzbekiston Respublikasi Sogʻliqni saqlash vazirligi hamda Mehnat va aholini ijtimoiy muhofaza qilish vazirligi bilan kelishilgan.
Yuridik shaxslarning nomlari va ramzlarida davlatning rasmiy nomidan foydalanishni tartibga solish chora-tadbirlari toʻgʻrisida
(resolution, 2025-02-13)

Oʻzbekiston Respublikasi Fuqarolik kodeksining 46-moddasiga, “Firma nomlari toʻgʻrisida”gi Oʻzbekiston Respublikasi Qonuniga muvofiq, shuningdek yuridik shaxslarning nomlarini tartibga solish maqsadida Vazirlar Mahkamasi qaror qiladi: 1. Belgilansinki, “Oʻzbekiston Respublikasi” va “Oʻzbekiston” rasmiy nomlaridan, shuningdek ulardan hosila soʻzlardan quyidagilar oʻz nomlari va ramzlarida foydalanish huquqiga ega: Oʻzbekiston Respublikasi qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlariga muvofiq tashkil etiladigan yoki faoliyatini tashkil etish amalga oshiriladigan yuridik shaxslar, agar ularning nomlari tegishli hujjatlarda toʻgʻridan-toʻgʻri nazarga tutilgan boʻlsa; Oʻzbekiston Respublikasi Vazirlar Mahkamasi qaroriga koʻra tashkil etiladigan davlat unitar korxonalari hamda davlat organlari va respublika ahamiyatiga molik tashkilotlar tomonidan tashkil etiladigan davlat muassasalari. ustav fondida (ustav kapitalida) davlat ulushi 50 foizdan ortiq boʻlgan xoʻjalik jamiyatlari; yuridik shaxslar respublika ahamiyatiga ega boʻlgan birlashmalari; respublika nodavlat notijorat tashkilotlari, shuningdek nomlarida bosh tashkilotning toʻliq nomi koʻrsatiladigan ularning alohida boʻlinmalari; davlat va xoʻjalik boshqaruvi organlari, mahalliy davlat hokimiyati organlarining Oʻzbekiston Respublikasi Adliya vazirligiga taqdim etilgan murojaatlari asosida xorijiy investitsiyalar ishtirokidagi korxonalar. Ushbu band talablari davlatning boshqa tillardagi rasmiy nomidan foydalanishga ham tatbiq etiladi. 2. Oʻzbekiston Respublikasi Adliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tumanlar (shaharlar) hokimliklari: Oʻzbekiston Respublikasi Davlat statistika qoʻmitasi bilan birgalikda 2018-yil 1-yanvargacha boʻlgan muddatda qonun hujjatlarida belgilangan tartibda yagona davlat reyestriga kiritilgan yuridik shaxslarning nomlarini ushbu qarorga muvofiqlashtirish chora-tadbirlarini koʻrsinlar; yuridik shaxslarni va nodavlat notijorat tashkilotlarining ramzlarini roʻyxatga olishda ushbu qaror talablariga qatʼiy amal qilsinlar. 3. Roʻyxatga oluvchi organlar rahbarlariga ushbu qaror talablariga soʻzsiz rioya qilinishi uchun shaxsiy javobgarlik yuklansin. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda ikki oy muddatda Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnomani ishlab chiqsin va belgilangan tartibda tasdiqlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Harbiy-texnik mulkni baholash” Oʻzbekiston Respublikasi mulkni baholash Milliy standartini tasdiqlash toʻgʻrisida”gi qarorga oʻzgartirishlar kiritish toʻgʻrisida
(resolution, 2020-09-04)

Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2012-yil 30-dekabrdagi 374-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi faoliyatini tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va Oʻzbekiston Respublikasi Mudofaa vazirligi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasi va Oʻzbekiston Respublikasi Mudofaa vazirligining 2008-yil 5-fevraldagi 01/19-18/01, 3-son “Harbiy-texnik mulkni baholash” Oʻzbekiston Respublikasi mulkni baholash Milliy standartini tasdiqlash toʻgʻrisida”gi qaroriga (roʻyxat raqami 1769, 2008-yil 16-fevral) (Oʻzbekiston Respublikasi qonun hujjatlari toʻplami, 2008-y., 8-9-son, 41-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qaror muqaddimasidagi “Oʻzbekiston Respublikasi Davlat mulkini boshqarish davlat qoʻmitasi” degan soʻzlar “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin. 2. Qaror ilovasining 6-bandi birinchi xatboshisidagi “Davlat mulki qoʻmitasi” degan soʻzlar “Davlat raqobat qoʻmitasi” degan soʻzlar bilan almashtirilsin. 3. Mazkur oʻzgartirishlar Oʻzbekiston Respublikasi Moliya vazirligi, Davlat soliq qoʻmitasi va “Oʻzmaxsusimpeks” davlat korxonasi bilan kelishilgan.
Oʻzbekiston Respublikasi Vazirlar Mahkamasining “Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish chora-tadbirlari toʻgʻrisida” 2010-yil 2-apreldagi 62-son qaroriga qoʻshimcha kiritish haqida
(resolution, 2025-05-22)

Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish, ulardan foydalanish samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining “Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish chora-tadbirlari toʻgʻrisida” 2010-yil 2-apreldagi 62-son qaroriga 1-ilovaga (Oʻzbekiston Respublikasi QT, 2010-y., 4-son, 14-modda) quyidagi mazmundagi 32-band qoʻshilsin: 32.Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi (“Yergeodezkadastr” davlat qoʻmitasi)Yerdan xoʻjasizlik bilan foydalanilganligi yoxud u ishdan chiqarilganligi, xoʻjalik ichki yer tuzish loyihalaridan oʻzboshimchalik bilan chetga chiqilganligi, davlat yer kadastrini yuritish qoidalari buzilganligi, chegaralovchi va cheklovchi belgilar yoʻq qilinganligi yoki shikastlanganligi uchun Oʻzbekiston Respublikasining Maʼmuriy javobgarlik toʻgʻrisidagi kodeksiga muvofiq solinadigan jarimalar summasi40 2. Vazirliklar va idoralar bir oy muddatda idoraviy normativ-huquqiy hujjatlar ushbu qarorga muvofiqlashtirilishini taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻquv mashgʻulotlarini oʻtkazganlik uchun mehnatga soatbay haq toʻlash miqdorlarini tasdiqlash toʻgʻrisida
(resolution, 2014-12-31)

Oʻzbekiston Respublikasi Prezidentining 2014-yil 31-iyuldagi PF-4639-son “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi Farmoni ijrosini taʼminlash maqsadida Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Mehnat va aholini ijtimoiy muhofaza qilish vazirligi qaror qiladi: 1. Oʻquv mashgʻulotlarini oʻtkazganlik uchun mehnatga soatbay haq toʻlash miqdorlari ilovaga muvofiq tasdiqlansin. 2. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi hamda Mehnat va aholini ijtimoiy muhofaza qilish vazirligining 2013-yil 31-dekabrdagi 59-qq, 45 va 89-q/q-son “Oʻquv mashgʻulotlarini oʻtkazganlik uchun mehnatga soatbay haq toʻlash miqdorlarini tasdiqlash toʻgʻrisida”gi qarori (roʻyxat raqami 2554, 2014-yil 10-yanvar) (Oʻzbekiston Respublikasi qonun hujjatlari toʻplami, 2014-y., 2-son, 30-modda) oʻz kuchini yoʻqotgan deb hisoblansin. 3. Mazkur qaror rasmiy eʼlon qilingan kundan eʼtiboran kuchga kiradi. 3. Mazkur oʻquv mashgʻulotlarini oʻtkazganlik uchun mehnatga soatbay haq toʻlash miqdorlari Oʻzbekiston Respublikasi Moliya vazirligi bilan kelishilgan.
Notarius stajorining faoliyatini tashkil etish tartibi toʻgʻrisidagi nizomga oʻzgartirishlar kiritish haqida
(order, 2014-09-26)

Oʻzbekiston Respublikasi Prezidentining 2011-yil 23-avgustdagi PQ-1602-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga muvofiq buyuraman: 1. Oʻzbekiston Respublikasi adliya vazirining 2010-yil 20-oktabrdagi 223-mh-son buyrugʻi (roʻyxat raqami 2149, 2010-yil 20-oktabr) (Oʻzbekiston Respublikasi qonun hujjatlari toʻplami, 2010-y., 42-43-son, 369-modda) bilan tasdiqlangan Notarius stajorining faoliyatini tashkil etish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (D. Saʼdullayev) hamda Notariat, advokatura va FHDY organlari boshqarmasi (D. Yakubova) ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Usmanov zimmasiga yuklansin. 1. 4-bandning ikkinchi xatboshisi quyidagi tahrirda bayon etilsin: “Notarial idoralarda stajorlar Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari (keyingi oʻrinlarda adliya boshqarmasi deb yuritiladi) tomonidan mazkur Nizomning 3-bandida belgilangan talablarga javob beradigan shaxslar orasidan tanlab olinadi.”. 2. 37-banddan “komissiya qaroriga asosan” degan soʻzlar chiqarib tashlansin.
Qurbon hayitini nishonlash toʻgʻrisida
(resolution, 2020-09-28)

Muborak Qurbon hayitining xalqimiz maʼnaviy hayotidagi oʻrni va ahamiyatini eʼtiborga olib, milliy-diniy qadriyatlarimizni saqlash va ulugʻlash maqsadida hamda Oʻzbekiston Respublikasi Prezidentining “Diniy bayram — Qurbon hayitini dam olish kuni deb eʼlon qilish haqida”gi 1991-yil 20-iyundagi PF-221-sonli Farmoniga muvofiq: 1. Oʻzbekiston musulmonlari idorasining joriy yilda Qurbon hayitining birinchi kuni 4-oktabr shanba kuniga toʻgʻri kelishi haqidagi murojaatini inobatga olib, 2014-yil 4-oktabr dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari va boshqa barcha mutasaddi idora, jamoat tashkilotlari Qurbon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni keng yoritish tavsiya etilsin.
Samarqand shahrida “Forumlar majmuasi” kompleksini tashkil etish va undan samarali foydalanishni taʼminlash chora-tadbirlari toʻgʻrisida
(resolution, 2023-12-29)

Samarqand shahrining yirik ijtimoiy-siyosiy, iqtisodiy, ilmiy va madaniy markaz sifatida tobora ortib borayotgan xalqaro nufuzini eʼtiborga olib, shuningdek Samarqand shahrida xalqaro forumlar, anjumanlar va boshqa tantanalarni oʻtkazish uchun zamonaviy shart-sharoitlar hamda tegishli infratuzilmalar yaratish maqsadida Vazirlar Mahkamasi qaror qiladi: 1. Samarqand viloyati hokimligi, Oʻzbekiston Respublikasi “Davarxitektqurilish” qoʻmitasi, Iqtisodiyot vazirligi va Moliya vazirligining: Samarqand shahridagi “Rasmiy mehmonlar qabullar uyi” kompleksi negizida — “Forumlar majmuasi” kompleksini; Samarqand shahridagi “Rasmiy mehmonlar qabullar uyi”dan foydalanish va xizmat koʻrsatish boshqarmasi negizida — Samarqand viloyati hokimligi “Forumlar majmuasi” davlat muassasasini tashkil etish toʻgʻrisidagi taklifiga rozilik berilsin. 2. Belgilab qoʻyilsinki, Samarqand shahridagi “Forumlar majmuasi” kompleksi yirik xalqaro iqtisodiy va madaniy forumlar, ilmiy anjumanlar va konferensiyalar, shuningdek Oʻzbekiston Respublikasining mustaqillik yillarida erishgan yutuqlarini hamda iqtisodiy oʻzgarishlarni chuqurlashtirish va rivojlangan demokratik davlat qurish borasida toʻplangan tajribasini ochib beradigan ijtimoiy-siyosiy tadbirlarni oʻtkazish markazi hisoblanadi. 3. Samarqand viloyati hokimligi “Forumlar majmuasi” davlat muassasasi xodimlarining umumiy cheklangan soni 120 nafar, shu jumladan boshqaruv xodimlari — 7 nafar etib belgilansin. 4. Belgilab qoʻyilsinki, Samarqand viloyati hokimligi “Forumlar majmuasi” davlat muassasasi taʼminoti boʻyicha xarajatlar Samarqand viloyati mahalliy budjetining tasdiqlangan parametrlari doirasida amalga oshiriladi. 5. Samarqand viloyati hokimligi Oʻzbekiston Respublikasi Moliya vazirligi va Adliya vazirligi bilan kelishgan holda bir hafta muddatda Samarqand shahridagi “Forumlar majmuasi” kompleksi toʻgʻrisidagi nizomni tasdiqlasin. 6. Oʻzbekiston Respublikasi Vazirlar Mahkamasining Yigʻma axborot-tahlil departamenti Adliya vazirligi, boshqa manfaatdor vazirliklar va idoralar bilan birgalikda oʻn kun muddatda normativ-huquqiy hujjatlarga ushbu qarordan kelib chiqadigan oʻzgartirishlar va qoʻshimchalar toʻgʻrisida takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Samarqand viloyati hokimi Z.T. Mirzayev zimmasiga yuklansin.
Oʻzbekiston Respublikasi bank tizimida elektron raqamli imzo va shifrlash kalitlaridan foydalanish tartibi toʻgʻrisidagi nizomga oʻzgartirishlar kiritish haqida
(resolution, 2020-03-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Vazirlar Mahkamasining 2014-yil 9-iyuldagi 185-son “Elektron raqamli imzolar kalitlarini roʻyxatga olish markazlarining faoliyat koʻrsatish tartibi toʻgʻrisidagi nizomga oʻzgartirish kiritish haqida”gi qaroriga muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 17-yanvardagi 1/10-sonli qarori (roʻyxat raqami 1553, 2006-yil 13-mart) (Oʻzbekiston Respublikasi qonun hujjatlari toʻplami, 2006-y., 11-son, 90-modda) bilan tasdiqlangan Oʻzbekiston Respublikasi bank tizimida elektron raqamli imzo va shifrlash kalitlaridan foydalanish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 7-banddagi “Tijorat banklari, Valyuta birjasi, Respublika inkassatsiya birlashmasi” degan soʻzlar “tijorat banklari, Oʻzbekiston respublika valyuta birjasi, Oʻzbekiston Respublikasi Markaziy bankining Respublika Inkassatsiya xizmati davlat unitar korxonasi” degan soʻzlar bilan almashtirilsin. 2. 11-banddagi “Valyuta birjasi, Davlat belgisi ishlab chiqarish birlashmasi, Inkassatsiya birlashmasi” degan soʻzlar “Oʻzbekiston respublika valyuta birjasi, “Davlat belgisi” davlat ishlab chiqarish birlashmasi, Oʻzbekiston Respublikasi Markaziy bankining Respublika Inkassatsiya xizmati davlat unitar korxonasi” degan soʻzlar bilan almashtirilsin. 3. 13-banddagi “12” raqami “24” raqami bilan almashtirilsin. 4. 18-banddagi “Markaziy bank Axborotlashtirish Bosh markazi” degan soʻzlar “Oʻzbekiston Respublikasi Markaziy banki Axborotlashtirish Bosh markazi davlat unitar korxonasi” degan soʻzlar bilan almashtirilsin. 5. Mazkur oʻzgartirishlar Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi bilan kelishilgan.
Qoʻllash uchun yaroqsiz dori vositalari va tibbiy buyumlarni yoʻq qilish tartibi toʻgʻrisidagi yoʻriqnomaga oʻzgartirishlar kiritish haqida
(order, 2017-12-23)

Oʻzbekiston Respublikasi Vazirlar Mahkamasining 2013-yil 15-avgustdagi 225-sonli “Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2010-yil 26-martdagi 95-sonli buyrugʻi (roʻyxat raqami 2106, 2010-yil 25-may) (Oʻzbekiston Respublikasi qonun hujjatlari toʻplami, 2010-y., 21-son, 165-modda) bilan tasdiqlangan Qoʻllash uchun yaroqsiz dori vositalari va tibbiy buyumlarni yoʻq qilish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4, 5, 6 va 16-bandlar hamda 1 va 2-ilovalar oʻz kuchini yoʻqotgan deb topilsin. 2. 7 va 8-bandlar quyidagi tahrirda bayon etilsin: “7. Yaroqsiz dori vositalari va tibbiy buyumlarni yoʻq qilish uchun dori vositalari va tibbiy buyumlarning egasi boʻlgan tashkilot rahbarining buyrugʻi bilan besh kishidan kam boʻlmagan tarkibda yaroqsiz dori vositalari va tibbiy buyumlarni yoʻq qilish komissiyasi (bundan buyon matnda Komissiya deb yuritiladi) tuziladi. 8. Komissiya tomonidan yaroqsiz dori vositalari va tibbiy buyumlarni yoʻq qilish haqida mazkur Yoʻriqnomaning 3-ilovasiga muvofiq shaklda qaror qabul qilinadi. Komissiyaning mazkur qarorida yaroqsiz dori vositalari va tibbiy buyumlarni yoʻq qilish sanasi, vaqti, joyi hamda yoʻq qilinayotgan dori vositalari va tibbiy buyumlarning atrof-muhit uchun bezararligi, ularning fizik-kimyoviy mutanosibligi eʼtiborga olingan holda yoʻq qilish usullari belgilanadi.”. 3. 12-band quyidagi tahrirda bayon etilsin: “12. Yaroqsiz dori vositalari va tibbiy buyumlar belgilangan tartibda yoʻq qilinganidan soʻng, Komissiya tomonidan ushbu Yoʻriqnomaning 4-ilovasiga muvofiq shaklda dalolatnoma tuziladi.”. 4. 15-band quyidagi tahrirda bayon etilsin: “15. Dalolatnoma, fotomateriallar va yaroqsiz dori vositalari yoki tibbiy buyumlarni yoʻq qilinganligini tasdiqlovchi boshqa hujjatlar yaroqsiz dori vositalari va tibbiy buyumlar egasi boʻlgan tashkilotda saqlanadi.”. 5. Mazkur oʻzgartirishlar Oʻzbekiston Respublikasi Tabiatni muhofaza qilish davlat qoʻmitasi bilan kelishilgan.
Xalqaro shartnomani tasdiqlash toʻgʻrisida
(resolution, 2014-09-16)

1. Oʻzbekiston Respublikasi Hukumati bilan Latviya Respublikasi Hukumati oʻrtasida diplomatik pasportga ega shaxslarning oʻzaro vizasiz safarlari toʻgʻrisida 2014-yil 28-mayda Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.